OzLabs/hebrew-wiki-articles huggingface dataset:
יחסי טורקיה–סומליה

יחסי טורקיה–סומליה (; ) הם היחסים הדיפלומטיים בין רפובליקת טורקיה לבין הרפובליקה הפדרלית של סומליה. שתי המדינות הן בעלות ברית בתחומים רבים דוגמת בריאות, חינוך צבא וביטחון.

== היסטוריה ==
המושבה הפורטוגזית במומבסה
[[נשיא סומליה, חסן שייח' מחמוד עם ראש ממשלת טורקיה, רג'פ טאיפ ארדואן, 2015]]
=== ימי הביניים ===
בתקופת ימי הביניים, שמרו סולטנות אג'וראן וסולטנות אדאל על יחסי מסחר וביטחון איתנים עם האימפריה העות'מאנית. סולטנות אג'וראן מכרה באופן קבוע לעות'מאנים כלי ירייה דרך נמל מוזאפפר במוגדישו. בתמורה, העות'מאנים סיפקו לאג'וראנים סיוע צבאי נרחב בעת מלחמת אג'וראן–פורטוגל.

במהלך המאה ה-16 המתיחות בין האג'ורים לפורטגזים הסלימה. היחסים הפוריים בין סולטנות אג'וראן לעות'מאנים הדאיגו את הפורטוגזים, שכן יפסידו בלחימה נגדם. העות'מאנים אף התקיפו ספינת לוחמה של הפורטוגזים, בעת שניסו להפציץ את העיר מוגדישו. שיתוף הפעולה של האג'ורים והעות'מאנים נגד הפורטוגזים הגיע לנקודת שיא בשנות ה-80 של המאה ה-16, כאשר האג'ורים הצטרפו ללחימה של הערבים והסווהילים נגד השלטונות הפורטגזיים. האג'ורים שלחו מברק לשודד הים העות'מאני מיר עלי בג, הקורא לו להצטרף למלחמה. עלי בג נענה בחיוב, ושלח צי עות'מאני גדול שתקף את הקולוניות הפורטוגזיות בדרום-מזרח אפריקה. המתקפה הזו צלחה, גירשה פורטוגזים רבים מערים גדולות דוגמת פייט, מומבסה וקילווה קיסיוואני, והקטינה את חוג ההשפעה של פורטוגל ב. לאורך המאה ה-16 וה-17, סולטנות אג'וראן התריסה נגד המונופול הכלכלי של פורטוגל באוקיינוס ההודי, תוך שימוש במטבעות חדשים בדומה לאלו של האימפריה העות'מאנית. הדבר גרם לעיצום היחסים הכלכליים בין שני העמים.

במלחמת אתיופיה–אדאל, העניקו העות'מאנים סיוע צבאי נרחב לסולטנות אדאל, שהפסידו בלחימה.

=== בעת המודרנית ===
בשנת 1969, טורקיה וסומליה נמנו במדינות המייסדות של "הארגון לשיתוף פעולה אסלאמי" (OIS). טורקיה החזיקה שגרירות רשמית בבירת סומליה, אך זו נסגרה ב-1991 בשל מלחמת האזרחים בסומליה. על אף סגירת השגרירות, הרשויות הטורקיות תיקשרו עם ממשלת המעבר הלאומית החדשה וממשלת המעבר הפדרלית של סומליה באמצעות השגרירות הטורקית באדיס אבבה, בירת אתיופיה.

במחצית שנת 2011, ממשלת טורקיה פתחה מחדש את השגרירות במוגדישו, לאחר ביקורו של ראש ממשלת טורקיה רג'פ טאיפ ארדואן. טורקיה נחשבת למדינה הראשונה שחידה את יחסיה הדיפלומטיים עם סומליה לאחר מלחמת האזרחים.

בינואר 2015, ראשיהם של שתי המדינות חנכו פרויקטים חדשים באדמת סומליה במימון טורקי. באותה שנה הוקם מחנה TURKSOM בעיר מוגדישו.

== קישורים חיצוניים ==

== הערות שוליים ==
הרכס המזרח-פסיפי

הרכס המזרח-פסיפי משתרע דרומה החל ב[[מפרץ קליפורניה]]
הרכס המזרח-פסיפי בקו רוחב 21 צפון. בסיס של ארובת [[מעשנה שחורה]]
הרכס המזרח-פסיפי הוא רכס מרכז-אוקייני, גבול פתיחה בין לוחות טקטוניים המתנשא לאורך קרקעית האוקיינוס השקט. הוא מפריד בין הלוח הפסיפי ממערב לבין (מצפון לדרום) הלוח הצפון-אמריקאי, , לוח קוקוס, לוח נסקה והלוח האנטארקטי. הוא משתרע דרומה ממפרץ קליפורניה באגן ימת סלטון בדרום קליפורניה לנקודה קרוב ל-W130°-S55°, שם הוא מצטרך ל שכיוונו מערב-דרום-מערב בכיוון אנטארקטיקה, סמוך לניו זילנד (אם כי יש המתייחסים לרכס הפסיפי-אנטארקטי כחלק הדרומי של הרכס המזרח-פסיפי). חלק ניכר מהרכס נמצא במרחק של כ-3,200 קילומטרים מחופי אמריקה הדרומית ומתנשא לגובה של כ-1,800–2,700 מטרים מעל קרקעית הים שסביבו.

==סקירה==
הקרום הימי מתרחק מהרכס המזרח-פסיפי לשני הצדדים. ליד אי הפסחא השיעור הוא מעל 150 מילימטרים בשנה, הקצב המהיר ביותר בעולם. עם זאת, בקצה הצפוני הוא איטי בהרבה רק כ-60 מילימטרים בשנה. בצד המזרחי של הרכס המזרח-פסיפי מתנגשים הלוחות הטקטוניים קוקוס ונסקה, הנעים מזרחה, בלוח הדרום-אמריקאי הנע מערבה ובלוח הצפון-אמריקאי ועוברים הפחתה תחתיהם. רצועת הרי הגעש לאורך הרי האנדים וקשת הרי הגעש דרך אמריקה המרכזית ומקסיקו הם התוצאות הישירות של התנגשות זו. צפונית-מזרחית לחצי האי באחה קליפורניה, המכונה לפעמים "אזור הבקע מפרץ קליפורניה"". באזור זה, קרום אוקיאני שזה עתה נוצר מתערבב בקרום יבשתי שנבקע שמקורו בלוח הצפון-אמריקאי.

ליד אי הפסחא, פוגש הרכס המזרח-פסיפי את במיקרו-לוחות של אי הפסחא וחואן פרננדס, פונה מזרחה ושם הוא עובר הפחתה מתחת ללוח הדרום-אמריקאי ב לאורך חופי דרום צ'ילה. הרחבה הדרומית של הרכס המזרח-פסיפי (המכונה ) מתמזגת עם ב מדרום לניו זילנד.

לחלקים מהרכס המזרח-פסיפי השקט יש התפשטות אלכסונית, כלומר התפשטות קרקעית הים שאינה ניצבת לקטע הרכס הקרוב ביותר.

לאורך הרכס המזרח-פסיפי התגלו נביעות הידרותרמיות המכונות מעשנות שחורות לראשונה על ידי פרויקט RISE בשנת 1979, ומאז נחקרו בהרחבה. מעשנות אלו יוצרות מרבצי עפרות סולפידיים מסיביים ממקור געשי (Volcanogenic massive sulfide ore deposit) על קרקעית האוקיינוס. יצורים ייחודיים רבים של מים עמוקים נמצאו סמוך לנביעות הידרותרמיות, המתקיימים במערכת אקולוגית כימוסינתטית ולא כזו המשתמשת בפוטוסינתזה. החלק הדרומי של הרכס המזרח-פסיפי הוא אחד החלקים המתפשטים במהירות ביותר במערכת רכס מרכז-אוקייני של כדור הארץ.

==קישורים חיצוניים==

* [http://marineemlab.ucsd.edu/Projects/EPR2004/ East Pacific Rise 2004] – מכון סקריפס לאוקיינוגרפיה 
* [http://www.earth.columbia.edu/news/2002/story12-05-02.html Columbia University Researchers Find Key to the Formation of New Seafloor Spreading Centers] – אוניברסיטת קולומביה 
* 

==הערות שוליים==

קטגוריה:קליפורניה: גאולוגיה
קטגוריה:טקטוניקה
יבנאל (עיר מקראית)

יַבְנְאֵל הייתה עיר בנחלת שבט נַפְתָּלִי, והיא נזכרת ברשימת האתרים שבגבול הדרומי של הנחלה (מצפון לנחלת יִשָּׂשכָר) בין אֲדָמִי הַנֶּקֶב לבין לַקּוּם:
 ().
יש להבחין בין יַבְנְאֵל זו ליַבְנְאֵל שבנחלת יְהוּדָה הסמוכה לים, והמזוהה עם יַבְנֶה.

==זיהוי האתר==
ח'רבת ימה על גבעה נמוכה בפאתים הדרומיים של המושבה יַבְנְאֵל (באזור השיחים שבחזית התמונה)
התלמוד הירושלמי מזהה את יַבְנְאֵל עם כְּפַר יַמָּה המזוהה עם ח'רבת ימה שליד המושבה יַבְנְאֵל של ימינו, ושבה נמצאו בעיקר חרסים מהתקופה הרומית והביזנטית (כלומר בימי עריכת התלמוד) ומתקופות מאוחרות יותר, אך לא מתקופת המקרא. לעומת זאת בתל אֶ-נַּעַם\יִנְעָם (כ-1.5 ק"מ מצפון לימה - ראו במפה) נמצאו שרידים מתקופת המקרא (ברונזה וברזל), וההשערה היא שלפני התקופה הרומית היישוב נדד ממקומו המקורי בתל אֶ-נַּעַם אל האתר הסמוך בימה.

תל אֶ-נַּעַם יושב בסמוך לדרך החורנים הקדומה שחיברה בין עכו לצפון עבר-הירדן, ולידו נובע מעין. התל הוא נמוך וקטן (פחות מ-100 מ"ר) וכנראה עבר בלייה טבעית לאורך הדורות בו היה נטוש. במספר חפירות שנערכו בתל ובאתרים סמוכים לו, נמצאו בין השאר עדויות ליישוב גדול וצפוף מהתקופה הכנענית (ברונזה) הכוללים חרסים, פסלים וחפצים קטנים, מבנה גדול המשוער כבית השליט המקומי, ומבנים נוספים סביבו. עיר זו חרבה ועל חורבותיה הוקמה שוב עיר בתקופת הברזל (הישראלית), שגם היא נבנתה בצפיפות. באתר נמצאו עוד עדויות ליישוב גדול מהתקופה הפרסית, ולהתיישבות מוגבלת יותר גם בתקופות מאוחרות.

==ראו גם==
* יבנאל

==הערות שוליים==

קטגוריה:יישובי המקרא
קטגוריה:נחלת שבט נפתלי
קטגוריה:יבנאל
תומאס הרקר

תומאס ו. הרקר (באנגלית: Thomas W. Harker) הוא פקיד ממשל אמריקאי, ששירת במחלקה לענייני חיילים משוחררים של ארצות הברית ובמחלקת ההגנה של ארצות הברית. הרקר מונה על ידי הנשיא דונלד טראמפ כעוזר מזכיר הצי לניהול פיננסי ולביקורת. מינוי זה אושר ב-20 בדצמבר 2017, והוא הושבע לתפקידו ב-2 בינואר 2018. ב-26 ביוני 2020 מונה הרקר כתת-מזכיר ההגנה לביקורת.

ב-20 בינואר 2021 הושבע הרקר כמזכיר הצי בפועל בממשלו של הנשיא ג'ו ביידן. הוא כיהן בתפקיד זה עד להשבעתו ב-9 באוגוסט 2021 של מזכיר הצי הקבוע, קארלוס דל טורו.

==קישורים חיצוניים==

* [https://www.navy.mil/Leadership/Secretary-of-the-Navy/Secretary-of-the-Navy/ תומאס הרקר] באתר צי ארצות הברית 

==הערות שוליים==

קטגוריה:מזכירי הצי של ארצות הברית
קטגוריה:נשיאות דונלד טראמפ: אישים
קטגוריה:נשיאות ג'ו ביידן: אישים
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת מיאמי
קטגוריה:אמריקאים שנולדו במאה ה-20
נורית קרלין

דיוקן עצמי
נורית קרלין (26 בדצמבר 1938 – 30 באפריל 2019) הייתה קריקטוריסטית, מאיירת וסופרת ילדים ישראלית. נודעה בקריקטורות שפרסמה במגזין "הניו יורקר".<ref name=":0"></ref><ref></ref>

==ביוגרפיה==
נורית קרלין נולדה בשנת 1938 בשכונת טלביה בירושלים, הצעירה מבין שלוש בנות, לאב בנקאי ואם עקרת בית. שירתה בצה"ל ביחידת הקישור לאו"ם ואחר כך הייתה מ"כית בבסיס צריפין. בשנים 1958–1961 למדה במחלקה לעיצוב גרפי ב"בצלאל", ולאחר מכן עבדה בתל אביב במשרד פרסום ובסטודיו "קרמן/קרמן"של אריק ודני קרמן. בשנת 1964 נסעה ללמוד אנימציה ב- בניו יורק, והתגוררה בסנטרל פארק וסט במנהטן. לאחר סיום לימודיה עבדה אצל המעצב הגרפי אלן פלטשר, ובמקביל עבדה כאנימטורית עצמאית עם מותגים ידועים, ובין השאר יצרה פרסומות עבור ועבור חברות נדל"ן והשקעות.

פרסמה קריקטורות ואיורים בכתבי עת בולטים, בהם "ניו יורק טיימס", "פלייבוי" ו"ניוזוויק".
בשנת 1974 הצטרפה לצוות "הניו יורקר" כקריקטוריסטית קבועה, ועסקה בכך במשך 14 שנים. היא הייתה המאיירת היחידה במגזין במשך מספר שנים. הקריקטורות שלה התאפיינו בקווים פשוטים, ובדרך כלל היו ללא מילים.

קרלין השפיעה על מאיירות נוספות, בהן לייזה דונלי, ו.

בשנת 1978 יצא לאור ספרה "No Comment" ובו מבחר מעבודותיה שפורסמו ב"ניו יורקר". באותה שנה יצא לאור (באנגלית) ספר ילדים מאת דייוויד קליבלנד, "הארנבות של חודש אפריל", עם איוריה של קרלין. הספר תורגם לצרפתית ויפנית, ובשנת 2021 יצא לאור תרגום לעברית של הספר.

לאחר סיום עבודתה ב"ניו יורקר" כתבה ואיירה ספרי ילדים שזכו להצלחה ותורגמו לשפות רבות, בהם:
* "The Tooth Witch" (1985)
* "The Dream Factory" (1988)
* "A Train for the King" (1989)
* "The Blue Frog" (1989)
* "Little Big Mouse" (1991)
* "Ten Little Bunnies" (1994)
* "The Fat Cat Sat on the Mat" (1996)
* "I See, You Saw" (1997)

קרלין הייתה רווקה וללא ילדים. בשנת 2004 חזרה לישראל והתגוררה בתל אביב. היא נהגה לצייר קריקטורות פוליטיות, אותן פרסמה בחוג מצומצם של מכרים. במקביל התנדבה במשך עשר שנים בעמותת "יש דין". נפטרה ב-30 באפריל 2019. ארכיונה נמסר לאוניברסיטת קולומביה.

ביולי 2019 התקיים בפסטיבל אנימיקס פאנל בשם "בין ניו יורק לתל אביב" לכבודה של נורית קרלין, בהנחיית גלית גאון.

==קישורים חיצוניים==

* 
* 
* דני קרמן, [https://dannykerman.com/2019/05/20/נורית-קרלין-קריקטוריסטית-נפלאה-שהלכ/ נורית קרלין – קריקטוריסטית נפלאה שהלכה מאיתנו], 20 במאי 2019

==הערות שוליים==

קטגוריה:קריקטוריסטים ישראלים
קטגוריה:מאיירים ישראלים
קטגוריה:סופרי ילדים ונוער ישראלים
קטגוריה:מהגרים מישראל לארצות הברית
קטגוריה:קריקטוריסטיות ישראליות
קטגוריה:מאיירות ישראליות
קטגוריה:סופרות ילדים ונוער ישראליות
קטגוריה:מהגרות מישראל לארצות הברית
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:תל אביב-יפו: אישים
קטגוריה:ישראלים שנולדו ב-1938
קטגוריה:ישראליות שנולדו ב-1938
קטגוריה:ישראלים שנפטרו ב-2019
קטגוריה:ישראליות שנפטרו ב-2019
יחסי אורוגוואי–טורקיה

יחסי אורוגוואי–טורקיה הם יחסי החוץ בין אורוגוואי לטורקיה.

== סקירה כללית ==
שתי המדינות כוננו יחסים דיפלומטיים בשנת 1929. בשנת 2019 ביקרו בטורקיה 7,191 תיירים מאורוגוואי.

== יחסים כלכליים ==
נפח הסחר בין שתי המדינות הסתכם ב-341.4 מיליון דולר בשנת 2019 (ייצוא / יבוא טורקי: 42.8 / 298.6 מיליון דולר).<ref name="mfa.gov.tr"></ref>

== נציגויות דיפלומטיות ==
* טורקיה מיוצגת באורוגוואי באמצעות שגרירותה בבואנוס איירס, ארגנטינה.
* אורוגוואי מחזיקה בטורקיה קונסוליה כללית באיסטנבול.<ref name="mfa.gov.tr"/>

==קישורים חיצוניים==

== הערות שוליים ==
ג'ון פ. רות'

ג'ון פ. רות (באנגלית: John P. Roth) הוא פקיד ממשל אמריקאי, שכיהן כמזכיר חיל האוויר של ארצות הברית בפועל החל מ-20 בינואר ועד 28 ביולי 2021 והחל מ-2 בפברואר 2018 ועד 20 בינואר 2021 שימש כעוזר מזכיר חיל האוויר לניהול פיננסי וביקורת. מ-1 ביוני ועד 18 באוקטובר 2019 הוא שימש כתת-מזכיר חיל האוויר. מ-20 בינואר ועד 1 ביוני 2017 הוא שימש כתת-מזכיר ההגנה של ארצות הברית לביקורת.

רות' סיים את לימודיו ב-1974 באוניברסיטת וירג'יניה, שם קיבל תואר בוגר אוניברסיטה. ב-1977 הוא סיים לימודי מוסמך אוניברסיטה במנהל ציבורי באוניברסיטת ג'ורג' וושינגטון.

==קישורים חיצוניים==

* [https://www.defense.gov/Our-Story/Biographies/Biography/Article/1062113/john-p-roth/ ג'ון פ. רות'] באתר מחלקת ההגנה של ארצות הברית 
* [https://www.af.mil/About-Us/Biographies/Display/Article/1411286/john-p-roth/ ג'ון פ. רות'] באתר חיל האוויר של ארצות הברית 

קטגוריה:מזכירי חיל האוויר של ארצות הברית
קטגוריה:נשיאות דונלד טראמפ: אישים
קטגוריה:נשיאות ג'ו ביידן: אישים
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת וירג'יניה
קטגוריה:אמריקאים שנולדו במאה ה-20
אהרן רבינוביץ (עיתונאי)

אהרן רבינוביץ (נולד ב-15 בינואר 1987, ט"ו בטבת ה'תשמ"ז) הוא עיתונאי חרדי ישראלי, כתב "הארץ" לענייני דת וחרדים.

==ביוגרפיה==
רבינוביץ הוא בנם של לבנה ועיתונאי "יתד נאמן" בני רבינוביץ. הוא למד בישיבת קול תורה.

== קריירה עיתונאית ==
רבינוביץ החל את דרכו העיתונאית כעורך באתר "JDN" עם הקמתו, לאחר מכן שימש כעורך באתר "כיכר השבת" במשך כשנתיים וחצי, וב-2016 עבר להיות עורך באתר "בחדרי חרדים". ביוני 2017 מונה לכתב החרדים של "הארץ" במקומו של יאיר אטינגר.

=== תחקירים מפורסמים ===
במרץ 2021 חשף יחד עם העיתונאית שירה אלק, שורה של עדויות על עבירות מין של יהודה משי זהב שהיה אז יושב ראש זק"א . בעקבות התחקיר התפטר משי זהב מהארגון, ויתר על פרס ישראל שהיה צפוי להיות מוענק לו ואף התאבד. 

בנובמבר 2021 פרסם רבינוביץ, שוב עם שירה אלק, תחקיר לפיו הסופר החרדי חיים ולדר קיים יחסי מין עם מספר קטינות ומטופלות בוגרות שבאו לקבל ממנו ייעוץ. ולדר הכחיש את הטענות כלפיו, אך החליט לפרוש מתפקידיו הציבוריים. בהמשך, בדצמבר 2021, על רקע פרסום עדויות נוספות וזימונו לבית דין רבני, התאבד.

== פרסים והוקרה ==

* נבחר לרשימת "40 מתחת ל-40" לשנת 2021 על ידי האתר אייס.<ref></ref>

* נובמבר 2021 (שהוענק במאי 2022<ref></ref>) פרס המכון הישראלי לעיתונות ע"ש יחזקאל צבי קלצל לשנת 2021, יחד עם שירה אלק, על תחקירם בעניינו של יהודה משי זהב

== חיים אישיים ==
מתגורר בירושלים.

==קישורים חיצוניים==

* 

==הערות שוליים==

קטגוריה:עיתונאים חרדים ישראלים
קטגוריה:סגל הארץ
קטגוריה:ירושלים: אישים
קטגוריה:בוגרי ישיבת קול תורה
קטגוריה:ישראלים שנולדו ב-1987
קטגוריה:זוכי פרס המכון הישראלי לעיתונות
איוואן קונדרייב

איוון קונדרייב (Ivan Kondrayev) (29 באוגוסט 1915 - 22 ביוני 2005) מחסידי אומות העולם, שהחביא יהודים וסיפק להם מזון במהלך מלחמת העולם השנייה ובכך הציל את חייהם. 

איוואן קונרייב נולד בכפר סופינו ברוסיה.

== בזמן המלחמה ==
לפני פרוץ המלחמה למד קונדרייב בניית כבישים ושדות תעופה. בימים הראשונים של המלחמה נפל בשבי ולאחר חמישה חודשים הצליח לברוח לאזור רוז'ישצ'ה, שם מצא עבודה בתור שומר במחלבה שליד הגטו. בזמן הכיבוש הנאצי והקמת הגטו חרף את נפשו כדי להציל יהודים בכך שסיפק להם מסתור ומזון. קונדרייב הציל את צלינה בייטש (16.7.1923 – 20.6.2009) ויהודים נוספים. חלק מהיהודים שניצלו בעזרתו של קונדרייב היגרו לאחר המלחמה לארצות הברית.
באוגוסט 1942 קונדרייב מסר לצלינה כי הגרמנים מתכננים לחסל את הגטו והציע לה מקום מסתור במרתף תת-קרקעי, שם הסתתרה עד פברואר 1944.
איוון קונדרייב וצלינה שוחררו בפברואר 1944 על ידי הסובייטים. לאחר השחרור לחם בחזית האוקראינית שם נפצע בראשו טרם סיום המלחמה. קונדרייב אושפז בבית חולים בעיר באקו. בשנת 1946 חזר לרוזישצ'ה, שם התחתן עם צלינה, אותה הציל במהלך המלחמה. לזוג נולדו בן ובת החיים כיום באוקראינה.

== לאחר המלחמה ==
איוון עלה לישראל בשנת 1990 והתיישב בנתניה יחד עם רעייתו היהודייה, צלינה. ביוני 2005, במהלך ביקור משפחתי באוקראינה, מת איוואן ונקבר באוקראינה.

== קישורים חיצוניים ==

https://www.yadvashem.org/yv/pdf-drupal/ukraine.pdf, באתר יד ושם.

קטגוריה:רוסים חסידי אומות העולם
קטגוריה:מצילים בשואה: אוקראינה
קטגוריה:רוסים שנולדו ב-1915
קטגוריה:ישראלים שנפטרו ב-2005
יחסי אורוגוואי–אינדונזיה

יחסי אורוגוואי–אינדונזיה הם יחסי חוץ בין אורוגוואי לאינדונזיה.

== סקירה כללית ==
בשנת 1959 ביקר סוקרנו באורוגוואי, במהלך ביקורו באמריקה הלטינית, ובשנת 1965 כוננו שתי המדינות יחסים דיפלומטיים עם פתיחת קונסוליית כבוד אינדונזית במונטבידאו. סך הסחר בין שתי המדינות בשנת 2012 הסתכם ב-58.16 מיליון דולר, כאשר הייצוא מאינדונזיה לאורוגוואי הסתכם ב-38.16 מיליון דולר, ואילו היבוא מאורוגוואי לאינדונזיה ב-20 מיליון דולר.

== נציגויות דיפלומטיות ==
* אורוגוואי מיוצגת באינדונזיה באמצעות שגרירותה בהאנוי, וייטנאם.
* אינדונזיה מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטבידאו.

== קישורים חיצוניים ==

== הערות שוליים ==
יחסי ארמניה–פינלנד

יחסי ארמניה–פינלנד הם היחסים בין ארמניה ופינלנד. שתי המדינות חברות ב, במועצת אירופה ובאו"ם.

== היסטוריה ==
שתי המדינות היו חלק מהאימפריה הרוסית עד לשנת 1918. ב-30 בדצמבר 1991 הכירה פינלנד בעצמאות ארמניה, וב-25 במרץ 1992 כוננו שתי המדינות יחסים דיפלומטיים. כ-1,000 ארמנים חיים בפינלנד.

== נציגויות דיפלומטיות ==
* ארמניה מיוצגת בפינלנד באמצעות שגרירותה בסטוקהולם, שוודיה.
* פינלנד מחזיקה בארמניה קונסוליית כבוד בירוואן.

== הערות שוליים ==
מחאת נכי צה"ל (2021)

מחאת נכי צה"ל היא מחאה שהחלה ב-14 באפריל 2021, כאשר נכה צה"ל איציק סעידיאן הצית את עצמו מול משרדי אגף השיקום במשרד הביטחון בפתח תקווה, ישראל.

==רקע==
ממלא מקום ראש אגף השיקום במשרד הביטחון עומד עם מפגינים בצפירה ביום הזיכרון לחללי מערכות ישראל, מול משרדי האגף בפתח תקווה

איציק סעידיאן, נכה צה"ל בן 26, מוכר על ידי משרד הביטחון כנכה צה"ל בעקבות פוסט טראומה ממבצע צוק איתן.

סעידיאן לחם בחטיבת גולני מול כוחות חמאס בקרבות בשכונת שג'אעייה בעזה, שם איבד את חברו הטוב [https://www.izkor.gov.il/בן%20יצחק%20וענונו/en_4d209a10aa5fe700fb74f00b97032fda בן וענונו] בפיצוץ נגמ"ש, ובעקבות כך נגרמה לו טראומה נפשית.<ref></ref> לאחר שחרורו פנה לאגף השיקום במשרד הביטחון, שם הכירו באחוזי נכות נמוכים והוא נאבק עבור הכרה רחבה יותר.

== ההצתה מול משרדי אגף השיקום ==
סעידיאן הצית את עצמו ב-12 באפריל 2021, מול משרדי אגף השיקום במשרד הביטחון ברחוב ז'בוטינסקי בפתח תקווה. הוא פונה לבית החולים שיבא כשמצבו קשה, שם היה מאושפז כשנה וחצי.<ref></ref>

== בעקבות האירוע ==

מפגינים מטלטלים את שערי אגף השיקום ברחוב ז'בוטינסקי 94 בפתח תקווה, במסגרת המחאה.
יום הזיכרון לחללי מערכות ישראל חל יומיים לאחר האירוע. עשרות פצועי צה"ל ומפגינים נוספים הגיעו לעמוד במחאה מול משרדי אגף השיקום, בסמוך למקום בו הבעיר עצמו סעידיאן, במהלך הצפירה. טרם הצפירה יצא לשוחח עם המפגינים מ"מ ראש האגף איתמר גרף, ואף הנחה את עובדי האגף לצאת ולעמוד עימם במהלך הצפירה.

בשבוע שלאחר יום הזיכרון הוקם מול משרדי אגף השיקום מאהל מחאה.

ב-18 באפריל 2021 חזרו נכי צה"ל להפגין. בהפגנה שנערכה מול בסיס הקריה בתל אביב הפגינו כ-700 איש, שלאחר מכן חסמו את נתיבי איילון. באותו היום הוחלט במשרד הביטחון, לעשות רפורמה מקיפה באגף השיקום. הרפורמה צפויה לכלול את שיפור איכות השירות לנכי צה"ל, מימוש זכויותיהם ויישום תוכנית שתטפל בהלומי קרב ונפגעי פוסט טראומה. לאחר מכן, במשך כשבועיים לא התקיימו הפגנות.

ב-5 במאי 2021 בעקבות ההתמהמהות באישור הרפורמה, התחדשה המחאה. נערכה הפגנה מול משרד האוצר בירושלים, במהלכה שברו המפגינים את מחסום כניסת הרכבים למשרד האוצר.

== קישורים חיצוניים ==

* 

== הערות שוליים ==

*
קטגוריה:מחאות_ב-2021_בישראל
קרחון אסטרונאוט

קרחון אסטרונאוט (באנגלית: Astronaut Glacier) הוא קרחון יובלי רחב, בהרי הצלב הדרומי, באזור חוף בורכגרווינק של ארץ ויקטוריה, שבאנטארקטיקה.

הקרחון זורם לכיוון דרום - מערב, ונשפך אל קרחון אוויאייטור בסמוך ממערב לחרוט פאראסייט.

== היסטוריה ==
=== מקור השם ===

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.

שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון קוסמונאוט, קרחון אוויאייטור.

כל קרחונים אלה הם יובלים של קרחון אוויאייטור.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:681 קרחון אסטרונאוט] באתר הסקר הגאולוגי של ארצות הברית
* [https://gazetteer.linz.govt.nz/place/11975 קרחון אסטרונאוט] באתר הגאזט הגאוגרפי של ממשלת ניו זילנד
* [https://adam.antarcticanz.govt.nz/nodes/view/20396 קרחון אסטרונאוט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=112689 קרחון אסטרונאוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=592&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אסטרונאוט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6634458.html קרחון אסטרונאוט] באתר mindat

== הערות שוליים ==

אסטרונאוט
הלסטון (מיני-סדרה)

הלסטון (באנגלית: Halston) היא מיני-סדרת דרמה ביוגרפית אמריקאית על חייו של מעצב האופנה הלסטון, המבוססת על הספר "Simply Halston" מאת סטיבן גיינס, בכיכובו של יואן מקגרגור המגלם את דמותו של הלסטון.

המיני-סדרה עלתה לשידור בשירות הזרמת המדיה "נטפליקס" ב-14 במאי 2021.

==צוות השחקנים והדמויות==
* יואן מקגרגור – רוי הלסטון
* רורי קאלקין – ג'ואל שומאכר
* רבקה דבאן – אלזה פרטי
* סאליבן ג'ונס – אד אוסטין
* דייוויד פיטו – ג'ו יולה
* קריסטה רודריגז – לייזה מינלי
* ג'יאנפרנקו רודריגז – ויקטור הוגו
* ביל פולמן – דייוויד מהוני
* קלי בישופ – אלינור למברט
* ורה פרמיגה – אדל

==הפקה==
===פיתוח===
בינואר 2019 הוכרז כי אולפני לג'נדרי וקילר פילמס שוקדות על פיתוח מיני-סדרה שתתחקה אחר קורות חייו של מעצב האופנה רוי הלסטון ותבוסס על הספר "Simply Halston" מאת סטיבן גיינס. עוד הוכרז כי יואן מקגרגור יגלם את דמותו של הלסטון ועלילת המיני-סדרה תיכתב על ידי היוצר שר וייט ותבוים על ידי דניאל מינהאן.

בספטמבר 2019, חשף ראיין מרפי בפני מגזין "טיים" כי הוא חתום על הפקת המיני-סדרה כמפיק בפועל וכי המיני-סדרה הוזמנה על ידי נטפליקס במסגרת העסקה שלו איתה.
===ליהוק===
ב-18 בפברואר 2020, מרפי הודיע באמצעות פוסט (שנמחק מאז) בחשבון האינסטגרם הפרטי שלו כי בנוסף למקגרגור, צוות השחקנים כולל גם את קריסטה רודריגז, רורי קאלקין, רבקה דבאן, סאליבן ג'ונס, דייוויד פיטו, וג'יאנפרנקו רודריגס.

==הפצה==
ב-23 באפריל 2021, דווח כי המיני-סדרה עתידה לעלות לשידור בכל הפלטפורמות של שירות הזרמת המדיה "נטפליקס" ב-14 במאי 2021.

==קישורים חיצוניים==

* 

==הערות שוליים==

קטגוריה:מיני-סדרות טלוויזיה
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
סטיוארט בינגהאם

סטיוארט בינגהאם (באנגלית: Stuart Bingham; נולד ב-21 במאי 1976) הוא שחקן סנוקר מקצועני אנגלי. אלוף העולם בסנוקר לשנת 2015 ואלוף טורניר המאסטרס לשנת 2020. בשיאו דורג במקום השני בעולם בדירוג שחקני הסנוקר העולמי (מאי 2015-מרץ 2017). נכון לאוגוסט 2024, מדורג במקום ה-25 בעולם.

==ביוגרפיה והישגים==
בינגהאם החל את הקריירה המקצוענית שלו בשנת 1998 כשהיה בן 22. בתחילת דרכו לא נחל הצלחות רבות, והצליח לזכות בתחרויות שוליות בלבד. הצלחתו הגדולה הגיעה לאחר זמן רב, בשלב מאוחר בקריירה, כאשר בשנת 2011, בגיל 35 זכה בטורניר גולדפילדס הפתוח של אוסטרליה (Australian Goldfields Open), שם ניצח את מארק ויליאמס בגמר מותח בתוצאה 8–9. הייתה זו הפעם הראשונה בה הגיע לגמר של טורניר דירוג, וגם הפעם הראשונה בה זכה בטורניר דירוג.

בשנת 2014 קטף את תואר הדירוג השני שלו, כשזכה בטורניר המאסטרס של שאנגחאי, שם ניצח בגמר את מארק אלן בתוצאה 3–10.

בשנת 2015, בניגוד לכל התחזיות והסיכויים בסוכנויות ההימורים, זכה באליפות העולם כשבדרך הצליח לעבור שחקנים חזקים ובכירים: בשמינית הגמר ניצח את גריים דוט, ברבע הגמר ניצח את רוני או'סאליבן, ובחצי הגמר ניצח את ג'אד טראמפ. בגמר פגש את שון מרפי וניצח בתוצאה 15–18. בעקבות זכייתו באליפות העולם, טיפס בינגהאם למקום השני בדירוג העולמי, שם שהה במשך 22 חודשים.

בשנת 2020 הגיע לגמר טורניר המאסטרס שם ניצח את אלי קרטר בתוצאה 8–10.<ref></ref> בכך הפך לשחקן המבוגר ביותר שזכה בטורניר באותה עת, ובמקביל גם רשם זכייה שנייה בטורניר של הכתר המשולש.

עד כה זכה בינגהאם בשישה תוארי דירוג, ארבעה תוארי דירוג מינוריים, ובשמונה תארים ללא דירוג. בינגהאם השלים תשעה רצפים מקסימליים רשמיים של 147 נקודות, ומדורג רביעי בכל הזמנים בקטגוריה זו - לאחר רוני או'סאליבן (15), ג'ון היגינס (12) וסטיבן הנדרי (11). כמו כן, השלים 589 רצפים רשמיים של מאה נקודות ומעלה.

בשנת 2018 התגלה כי בינגהאם עבר על חוקי איגוד הסנוקר העולמי לפיהם חל איסור מוחלט על שחקני סנוקר פעילים להמר על משחקי סנוקר. בעקבות התקרית, נקנס בינגהאם ב-20,000 פאונד והושהה מתחרויות למשך חצי שנה. חלק מההימורים כללו משחקים בהם נטל חלק, אך לא נמצאו הוכחות להטיית משחקים.

רווחיו של בינגהאם מענף הסנוקר עומדים על מעל 3.5 מיליון פאונד.

==סגנון משחק==
בינגהאם בעל יכולת מרשימה בבניית רצפים גבוהים והוא מדורג במקום ה-11 בכל הזמנים במספר הרצפים מעל 100 נקודות.<ref></ref>

בעבר, היה נחשב לשחקן אפור בעל משחק עצור ונטול יצירתיות, אך כשהחל לזכות בטורנירים משמעותיים, השתפר משחקו פלאים ואף על פי שאינו מציג משחק וירטואוזי וסוחף כמו או'סאליבן וטראמפ, הוא הפך לשם מרתיע בהתמודדויות הודות לאופיו העקשני והתחרותי. הוא שחקן מאוזן בעל סגנון רציף וזורם המחשב היטב את מהלכיו ומסתמך על משחק סולידי וממושמע.

==חיים אישיים==
בעברו, היה שחקן גולף חובבן אשר לקח חלק במספר טורנירים. לבסוף החליט לוותר על הגולף כמעט לחלוטין ולהתמקד בקריירת הסנוקר.

נשוי ואב לשלושה.

==קישורים חיצוניים==

* 

* [https://wst.tv/players/stuart-bingham/ סטיוארט בינגהאם], באתר ה-

== הערות שוליים ==

2021 04
קטגוריה:שחקני סנוקר בריטים
קטגוריה:אלופי עולם בסנוקר
קטגוריה:ספורטאים אנגלים
קטגוריה:אנגלים שנולדו ב-1976
צ'אקוואק

צ'אקוואק
צ'אקוואק (בפרסית: هواپیمای آموزشی-شناسایی چکاوک (בתרגום לעברית: מטוסי הדרכה - זיהוי צ'אקוואק), באנגלית: Chakavak) הוא מטוס אולטרה, המוגדר כמטוס אימון-סיור.

==קליטת מטוסי "צ'אקוואק" בחיל הים האיראני==
שלושה מטוסי אולטרה-קלים מתוצרת בית הצטרפו ב-3 בדצמבר 2019 לצי התעופה של חיל הים האיראני בעיר הנמל בדרום בנדר עבאס. מחיר הבנייה של מטוס זה הוא 195,000 אירו. המטוסים תוכננו ונבנו על ידי חברה מבוססת ידע.

המטוסים החדשים שכונו "צ'אקוואק" הצטרפו לצי של חיל הים בטקס שנערך בבנדר עבאס במקביל לשבוע הצי שהתקיים בבנדר עבאס בנוכחות מפקד חיל הים אדמירל חוסיין חנזאדי . הצי האיראני חשף שבשנים האחרונות הצטייד בציוד צבאי חדש תוצרת בית לרגל יום הצי.

מפקד חיל הים של הרפובליקה האיסלאמית אמר בטקס: "בחיל הים היו סדרת מטוסים קלים בשנים הראשונות של המהפכה, שרבים מהם ננטשו לאחר המהפכה, אם הצורך הזה לא היה נענה, זה היה יוצר הרבה בעיות. כיום נוסף ציוד לחימה אלקטרונית לחיל הים, חלק מהלחימה האלקטרונית בחוף וחלק מהלוחמה האלקטרונית הימית. חנזאדי הוסיף: "הפוטנציאל למלחמה אלקטרונית יעבור מחוף לים ויפתח אזורים חדשים להתעמת עם האויב וליצירת הרתעה. אז הערך של פיקוח על לוחמה אלקטרונית הוא ערך אסטרטגי עבור חיל הים, ואנחנו מצפים לראות קפיצה משמעותית במרחב הזה".

==נתונים טכניים שפורסמו==
מטוס ה-"צ'אקוואק" מסוגל לטוס בגובה של 14,000 רגל מעל פני הים במשך כארבע וחצי שעות במהירות של 280 קמ"ש

למטוס הצ'אקוואק מנוע בודד. במטוס שני מושבים.

משקל המטוס 500 ק"ג במהלך הטיסה ו 750 ק"ג בזמן ההמראה.

==גלריה==
<gallery mode="packed" heights="80">
קובץ:Chakavak plane 2019-12-03 04.jpg | "צ'אקווק"
קובץ:Chakavak airplanes joining Iranian navy (06).jpg | "צ'אקווק"
קובץ:Chakavak airplanes joining Iranian navy (05).jpg | "צ'אקווק"
קובץ:Chakavak plane 2019-12-03 01.jpg | "צ'אקווק"
קובץ:Chakavak plane 2019-12-03 05.jpg | "צ'אקווק"
קובץ:Chakavak plane 2019-12-03 06.jpg | "צ'אקווק"
קובץ:Chakavak plane 2019-12-03 07.jpg | "צ'אקווק"
קובץ:Chakavak plane 2019-12-03 08.jpg | "צ'אקווק"
קובץ:Chakavak plane 2019-12-03 09.jpg | "צ'אקווק"
קובץ:Chakavak plane 2019-12-03 10.jpg | "צ'אקווק"
קובץ:Chakavak plane 2019-12-03 11.jpg | "צ'אקווק"
</gallery>

==ראו גם==
* חיל הים האיראני

== קישורים חיצוניים ==

* 

==הערות שוליים==

קטגוריה:איראן: תעופה צבאית
קטגוריה:מטוסי סיור
ועידות פגוואש בנושא מדע ועניינים בין-לאומיים

הלוגו של ועידות פגוואש
ועידות פגוואש בנושא מדע ועניינים בין-לאומיים (באנגלית: Pugwash Conferences on Science and World Affairs) הן סדרת פגישות קבועות של קבוצת מדענים מרחבי העולם הדנים בנושאים שונים.<ref name=":0"></ref>

== היסטוריה ==
=== הקמה ===
בזמן מלחמת העולם השנייה, מדענים רבים היו מודאגים מהעובדה שנשק גרעיני נמצא בתהליכי יצירה, ושימוש בו עשוי להוות סכנה חמורה לעולם כולו. אחד מהמדענים הללו היה המדען הגרמני אלברט איינשטיין, שעודד את חבריו לערוך ועדת חירום שתפקידה היה לדון בנושאים משמעותיים כאלו. מי שנענה להצעתו היה המדען יוסף רוטבלט שהחליט לערוך ועידה כזו.<ref></ref>

=== הפגישות הראשונות ===
מעבדת המאיצים הלאומית שנערך ב-12 בספטמבר 1970. משמאל לימין: נורמן רמזי, פרנסיס פרין, רוברט ר' וילסון.]]
הועידה הראשונה התקיימה בשנת 1957 בביתו של פילנתרופ אמריקאי בשם סיירוס איטון. בפגישה נכחו עשרים ושניים מדענים ממדינות שונות: שבעה מדענים מארצות הברית, שלושה מדענים מברית המועצות, שלושה מיפן, שניים מאנגליה, שניים מקנדה, מדען אחד מאוסטרליה, מדען אחד מאוסטריה, מדען אחד מסין, מדען אחד מצרפת, ומדען אחד מפולין. המדענים דנו ביתרונות ובחסרונות של פצצת האטום המתפתחת, ובאתיקה של שימוש בנשק כזה.<ref name=":0" />

הפגישה השנייה כללה כמות דומה של חברים ובמהלכה דנו בדרכים להאטת מרוץ החימוש.

בתחילה הפגישות מומנו על ידי יוסף רוטבלט ולאחר מכן על ידי קרן מיוחדת.

=== תוכן הפגישות לאורך השנים ===

לאורך השנים התווספו חברים נוספים לפגישות ומונה נשיא לוועידות - . תוכן הפגישות, אשר בתחילה התמקדו בנשק הגרעיני בלבד, התרחב לנושאים כמו מלחמה ביולוגית, ביטחון אירופה, מצב הטכנולוגיה העולמית, מצבן של מדינות לא מפותחות וכן ביטחון העולם כולו. לאורך כל הפגישות, ליוותה את המדענים השאלה "האם מאחריותם של מדענים להתעסק בנושאים הללו?".<ref></ref>

== פרסים ==
בשנת 1995 הוענק פרס נובל לשלום לוועידת פגוואש ולמייסד יוסף רוטבלט (שכיהן גם כמזכ"ל וכנשיא במשך תקופה קצרה). הפרס הוענק לוועידה על המאבק למניעת הפצצה גרעינית ושימוש בנשק בפרט, ועל מאבק ודיונים למניעת מלחמה בכלל.<ref name=":0" />

== קישורים חיצוניים ==
* 

* 
* 

== הערות שוליים ==

קטגוריה:אנטי מלחמה
קטגוריה:בקרת נשק
קטגוריה:התנגדות לנשק גרעיני
קטגוריה:זוכי פרס נובל לשלום
אדווין קרבס

אדווין קרבס (; 6 ביוני 1918 - 21 בדצמבר 2009) היה ביוכימאי אמריקאי, חתן פרס לסקר לשנת 1989 ופרס נובל לשנת 1992 שבו זכה ביחד עם אדמונד פישר. פרס נובל הוענק לו על מחקרו של החלבון ההפוך, שהראה כיצד הוספת זרחה (PO<sub>4</sub>) לחלבונים מאפשרת ויסות של תהליכים ביולוגיים.<ref name=":0"></ref>

== ביוגרפיה ==
=== ילדותו ===
אדווין קרבס נולד ב-6 ביוני 1918 בעיר לאנסינג שבאיווה בארצות הברית לוויליאם קארל וללואיז הלן קרבס. בילדותו, משפחתו העתיקו את מקום מגוריה לעיתים קרובות בגלל עבודתו של אביו, אך כאשר אביו מת בצורה מפתיעה בשנת 1933 התיישבה המשפחה באילינוי.<ref name=":1"></ref>

=== לימודיו ===
קרבס החל ללמוד בתיכון אורבנה בשנת 1936. כאשר סיים קרבס ללמוד בתיכון החליט ללמוד באוניברסיטה כימיה אורגנית. קרבס קיבל מלגה ללימודים באוניברסיטת וושינגטון בסנט לואיס. באוניברסיטה זכה קרבס להתנסות כרופא, וכשסיים את לימודיו הוא התמחה כרופא. לאחר מכן שירת כרופא בצבא עד אשר שוחרר והמשיך לקריירה בביוכימיה. בשנת 1948 התחיל לעבוד כמרצה זוטר באוניברסיטת וושינגטון בסיינט לואיס ולבסוף הפך לפרופסור.<ref name=":1" />

=== מחקרו ופועלו ===
בשנת 1953 יחד עם עמיתו אדמונד פישר, החל קרבס לחקור את החלבון ההפוך. הזוג גילה כי הוספת זרחה (PO<sub>4</sub>) לחלבונים מאפשרת תהליכים ביולוגיים אשר חשובים לתפקוד מערכות הגוף, למטבוליזם, ולחלוקת תאים, מה שהופך אותו לחיוני מאוד לקיום חיים. על כך זכו השניים בפרס נובל לפיזיולוגיה או לרפואה בשנת 1992.<ref name=":0" />

=== מותו ומורשתו ===
אדווין קרבס מת כתוצאה מסיבוכים של מחלת לב מתקדמת ב-21 בדצמבר 2009, בגיל 91, והשאיר אחריו אישה ושלושה ילדים.<ref name=":0" />

==קישורים חיצוניים==

* 
* 
* 

== הערות שוליים ==

קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:בעלי תואר דוקטור מאוניברסיטת וושינגטון בסנט לואיס
קטגוריה:סגל אוניברסיטת וושינגטון בסנט לואיס
קטגוריה:אמריקאים שנולדו ב-1918
קטגוריה:אמריקאים שנפטרו ב-2009
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
יחסי אירלנד–ארמניה

יחסי אירלנד–ארמניה הם יחסי החוץ בין אירלנד וארמניה.

== סקירה כללית ==
אירלנד הכירה בעצמאות ארמניה בדצמבר 1991 זמן קצר לאחר הקמת הרפובליקה של ארמניה בעקבות קריסת ברית המועצות. שתי המדינות כוננו יחסים דיפלומטיים ב-28 ביוני 1996. באפריל 2008 פתחה ארמניה קונסוליית כבוד באירלנד, וביוני 2010 פתחה אירלנד קונסוליית כבוד בארמניה.

== יחסים כלכליים ==
בשנת 2019 הסתכם הסחר הדו-צדדי בין המדינות ב-78.7 מיליון דולר. הייצוא מארמניה לאירלנד הסתכם ב-67.1 מיליון דולר, ואילו היבוא מאירלנד לארמניה הסתכם ב-11.6 מיליון דולר.

== נציגויות דיפלומטיות ==
* אירלנד מיוצגת בארמניה באמצעות שגרירותה בסופיה, בולגריה, ובנוסף מחזיקה קונסוליית כבוד בירוואן.
* ארמניה מיוצגת באירלנד באמצעות שגרירותה בלונדון, בריטניה, ובנוסף מחזיקה קונסוליית כבוד בדבלין.

== קישורים חיצוניים ==

* [https://www.mfa.am/en/bilateral-relations/ie יחסי אירלנד–ארמניה], באתר משרד החוץ הארמני

== הערות שוליים ==
באזינגה ריאקי

באזינגה ריאקי (שם מדעי: Bazinga Rieki) היא מדוזה, המשתייכת לסוג הביולוגי "באזינגה", והיא המדוזה היחידה הידועה לאדם מסוג זה. המדוזה התגלתה בניו סאות' ויילס, בחוף המרכזי-מזרחי של אוסטרליה, על ידי הביולוגים הימיים ליסה-אן גרשווין ופיטר דייבי ביוני 2013.

כשהתגלתה, המדוזה הייתה הראשונה מסוגה, ולא השתייכה לכל משפחה או לסוג ביולוגי, ולכן התגלה גם סוג טקסונומי חדש - "באזינגה" (Bazinga), ומשפחה חדשה - "באזינגידיי" (Bazingidae).<ref name=":0"></ref>

== מבנה ==
הבאזינגה ריאקי מאופיינת בגוף זעיר שקוף למחצה, עבה, עגול, וחסר צבע. המשטח העליון שלה מכוסה ביבלות זעירות צהובות. הקפלים שנמצאים מתחת לראש הפעמון של המדוזה הם בצבע חום זהבהב, וקוטרם כשני סנטימטרים. בנוסף, הם מכוסים במן ברדס ולא בחברבורת, שלא כמו קפלים של מדוזות אחרות. למדוזה יש בטן מעגלית וגדולה אשר נראית רק מלמטה.<ref name=":0" />

== תפוצה ==
המדוזה חיה במים רדודים, ליד החוף המרכזי-מזרחי באוסטרליה שמתאפיין במזג אוויר טרופי ובמים מלוחים, שם התגלתה. בתחילה, נמצאה המדוזה רק באזור הצפוני של ניו סאות' ויילס, אך לאחר מכן נצפתה בשלושה מקומות שונים בתאריכים שונים ומכאן הסיקו כי הבאזינגה ריאקי שכיחה באזור החוף המרכזי-מזרחי של אוסטרליה.<ref name=":0" />

== מקור השם ==
שמו של הסוג הטקסונומי החדש "באזינגה" מאכלס בתוכו שני אזכורים תרבותיים שונים. האזכור הראשון הוא הביטוי הידוע "באזינגה!" מסדרת הטלוויזיה "המפץ הגדול", שמשמעותו: "הולכתי אותך שולל!". הביטוי חוזר ונשנה פעמים רבות מפיו של ד"ר שלדון קופר (דמות ראשית בסדרה). אזכור נוסף נובע מפירושה של המילה "באזינגה" שמתאר נבל בעל שבעה מיתרים המזכירים את זרועותיה של מדוזת הבאזינגה.<ref></ref>

שם המין של מדוזת הבאזינגה כולל בתוכו את השם ריאקי (rieki); אחר שם המשפחה של דניס ריאק.<ref name=":0" />, האדם הראשון שצילם את המדוזה.

== ראו גם ==
* יוגלוסה באזינגה

== קישורים חיצוניים ==

== הערות שוליים ==

קטגוריה:טקסונים שתוארו בידי ליסה אן גרשווין
קטגוריה:בעלי חיים שתוארו ב-2013
קטגוריה:מדוזות
קטגוריה:צורבים יחידים בסוגם
קטגוריה:בעלי חיים באוקיינוס השקט
המפלגה הדמוקרטית (קפריסין)

המפלגה הדמוקרטית (ביוונית: Δημοκρατικό Κόμμα (ΔΗΚΟ); לטיניזציה: Dimokratikó Kómma (DIKO)) היא מפלגת מרכז בקפריסין. המפלגה נוסדה ב-1976 על ידי ספירוס קיפריאנו. המפלגה משלבת גישה לאומית יוונית והתנגדות נוקשה ל"טקסים" (חלוקת קפריסין וקיומה של צפון קפריסין בשליטת טורקיה) עם מדיניות רווחה ומתפקדת כ"לשון מאזניים" בין המפלגה הפרוגרסיבית של העם העובד הקומוניסטית לבין האספה הדמוקרטית הימנית.<ref name="Slomp2011"></ref> על אף הצלחה מטאורית בשנת ייסודה, בה הייתה המפלגה הגדולה בבית, כאשר רצה בגוש משותף עם מפלגות השמאל, מאז 1981 היא המפלגה השלישית בגדלה בבית הנבחרים של קפריסין. במסגרת הפרלמנט האירופי המפלגה שייכת לברית הפרוגרסיבית של סוציאליסטים ודמוקרטים. לפני 2009 השתייכה לברית של ליברלים ודמוקרטים באירופה.

== היסטוריה ואידאולוגיה ==
המפלגה קמה על מצע ששילב בין קו נוקשה נגד פיצול האי במסגרת הסכסוך הקפריסאי עם גישה סוציאל-דמוקרטית מתונה שכללה מדיניות רווחה לכל יחד עם תמיכה בשוק חופשי. המפלגה נסמכה בעיקר על אישיותו של מייסדה, ספירוס קיפריאנו ועל ההבטחה שהיא זו המשמרת את רוחו של אבי האומה הקפריסאית, הארכיבישוף מקאריוס השלישי. במערכת הבחירות הראשונה בה השתתפה, ב-1976, רצה המפלגה בגוש השמאל יחד עם המפלגה הקומוניסטית והתנועה לסוציאל-דמוקרטיה. קיפריאנו כיהן כנשיא קפריסין בין 1977 ל-1988.

בין שנת 2000 ל-2006 הונהגה המפלגה על ידי טסוס פפדופולוס, נשיא קפריסין בשנים 2003–2008. בשנת 2013 עברה הנהגת המפלגה לבנו, ניקולס פפדופולוס.

במשאל העם על תוכנית קופי אנאן לפתרון חלוקת האי בדרך של פדרציה, הייתה המפלגה "מפלגת ה'לא'" (Οχι, "אוֹכִי" ביוונית) העיקרית, דבר שהכשיל את קבלת היוזמה.

== הישגים בבחירות ==
=== בית הנבחרים ===

{| class=wikitable style="text-align:center"
|+ בית הנבחרים של קפריסין
! rowspan=2| בחירות
! colspan=3| הצבעה
! colspan=2| מושבים
|-
! style="width:50px"| #
! style="width:50px"| %
! style="width:50px"| מקום
! style="width:50px"| #
! style="width:50px"| ±
|-
! 1976
| colspan=3| <small>יחד עם התנועה לסוציאל-דמוקרטיה והמפלגה הפרוגרסיבית של העם העובד</small>
| 21/35
| -
|-
! 1981
| 56,749
| 19.5
| שלישי
| 8/35
| 13
|-
! 1985
| 88,322
| 27.65
| שלישי
| 16/56
| 8
|-
! 1991
| 66,867
| 19.55
| שלישי
| 11/56
| 5
|-
! 1996
| 60,726
| 16.43
| שלישי
| 10/56
| 1
|-
! 2001
| 60,977
| 14.84
| שלישי
| 9/56
| 1
|-
! 2006
| 75,429
| 17.92
| שלישי
| 11/56
| 2
|-
! 2011
| 63,763
| 15.76
| שלישי
| 9/56
| 2
|-
! 2016
| 50,922
| 14.49
| שלישי
| 9/56
| 0
|-
! 2021
| 40,395
| 11.29
| שלישי
| 9/56
| 0
|}

=== הפרלמנט האירופי ===

{| class=wikitable style="text-align:center"
|+ הפרלמנט האירופי
! rowspan=2| בחירות
! colspan=3| הצבעה
! colspan=2| מושבים
|-
! style="width:50px"| #
! style="width:50px"| %
! style="width:50px"| מקום
! style="width:50px"| #
! style="width:50px"| ±
! style="width:50px"| מפלגה אירופית
|-
! 2004
| 57,121
| 17.09
| שלישי
| 1/6
| -
| ALDE
|-
! 2009
| 37,625
| 12.28
| שלישי
| 1/6
| 0
| S&D
|-
! 2014
| 28,044
| 10.83
| שלישי
| 1/6
| 0
| S&D
|-
! 2019
| 38.756
| 13.80
| שלישי
| 1/6
| 0
| S&D
|}

== קישורים חיצוניים ==

* 
* [http://countrystudies.us/cyprus/64.htm מפלגות בקפריסין]
* [https://o.nsd.no/european_election_database/country/cyprus/parties.html מרכז מידע לגבי הבחירות]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קפריסין: מפלגות
קטגוריה:מפלגות שהוקמו ב-1976
הר הננג

הר הננג
הר הננג (באנגלית: Mount Hanang) הוא ההר הרביעי בגובהו בטנזניה<ref></ref>. פסגתו מצויה בגובה 3,420 מטרים מעל פני הים<ref></ref>.

ההר מצוי בתחום מחוז מניארה, בנפת הננג.

הדרך הראשית לפסגת ההר מתחילה בעיר קטש.

== שמורת הטבע הר הננג ==
שמורת הטבע משתרעת על שטח של 58.66 קמ"ר. השמורה ממוקמת על המדרון הדרום מערבי של ההר.

בתחום שמורת הטבע זורמים מספר נהרות המספקים את רוב צריכת המים של נפת הננג.

הצמחייה בשמורה מגוונת בגלל הפרשי הגבהים בה, וכוללת, בין היתר, ערער תמיר, אלביציה גומיפרה, פגרופסיס אנגולנסיס, קאת, פיקוס תונינגי, פארון הכף, אקברגיה קפנסיס, ונוקסיה קונגסטה. בשמורה מספר זנים של חיות בר - צבי הסלעים, קוף ורווט, חזיר הסבך, בבון זית, צבוע נקוד, נמר וסוגים רבים של נחשים, ציפורים וחרקים<ref></ref>.

==קישורים חיצוניים==

== הערות שוליים ==

קטגוריה:טנזניה: גאוגרפיה
לורן האריס

לורן האריס (באנגלית:Lawren Harris; 23 באוקטובר 1885 – 29 בינואר 1970) היה צייר קנדי. עבודותיו של האריס הפכו מופשטות ופשוטות יותר, במיוחד נופיו של הצפון הקנדי והקוטב.<ref></ref>

== ביוגרפיה ==
לורן סטיוארט האריס נולד ב־23 באוקטובר 1885 בברנטפורד, אונטריו. בנם של תומאס מורגן האריס ואנה סטיוארט, האריס היה יורש של מפעלי המיכון מסי-האריס. העושר והמעמד של המשפחה העניקו להאריס תנאים שאיפשרו לו להתמקד בקריירת הציור שלו.<ref></ref> הוא למד בבית הספר הטכני המרכזי ובמכללת סנט אנדרו. בשנים 1904 עד 1908 למד בברלין. הוא התעניין בפילוסופיה ובמחשבה המזרחית. מאוחר יותר הוא השתלב בתיאוסופיה והצטרף לסניף בטורונטו של החברה התיאוסופית הבינלאומית.

האריס התחתן עם ביאטריס פיליפס ב־20 בינואר 1910 ונולדו להם שלושה ילדים. זמן קצר לאחר שנפגשו והתיידדו עם ג'יימס הארווי מקדונלד בשנת 1911, הם הקימו יחד את קבוצת השבעה המפורסמת. הוא מימן את בנייתו של בניין הסטודיו בטורונטו עם ג'יימס מק'קלום. הסטודיו סיפק לאמנים מקום זול או פנוי ליצירה.

ב־1918 וב־1919, מימן האריס נסיעות לאומני קבוצת השבעה לאזור אלגומה, ונסע לאורך מסילת הרכבת המרכזית של אלגומה וצייר באזורים כמו נהר מונטריאול וקניון אגאווה. בסתיו 1921 נסע לחוף הצפוני של אגם סופיריור, לשם שב מדי שנה בשבע השנים הבאות. בעוד שציוריו מאלגומה וציוריו העירוניים בסוף שנות העשרים התאפיינו בצבעים עשירים ובהירים ומוטיבים של קומפוזיציה דקורטיבית, הרי באגם סופיריור הוא עבר לצייר בסגנון פשוט יותר עם לוחות צבעים מוגבלים - לרוב צבעים עם גוונים נייטרליים.

בשנת 1924, יצא לסיור רישומים עם ג'קסון לפארק הלאומי ג'ספר בהרי הרוקי הקנדיים וסימן בכך את תחילת נושא ההרים אותם המשיך לחקור במסעות רישום שנתיים עד 1929, גם באזורים סביב הפארק הלאומי באנף ואחרים.

בשנת 1930 יצא האריס למסע הרישומים המורחב האחרון שלו, ונסע לקוטב הצפוני על סיפון ספינת אספקה למשך חודשיים, במהלכם השלים מעל 50 ציורים. הציורים הארקטיים סימנו את סוף תקופת ציורי הנוף שלו, ומשנת 1935 ואילך עבר האריס בהתלהבות לציור מופשט.

לאחר פירוק קבוצת השבעה בשנת 1933, האריס וחבריו האחרים התחברו לקבוצה הלאומית הגדולה יותר, קבוצת הציירים הקנדית.

=== משפחתו ===
ב־20 בינואר 1910 התחתן האריס עם ביאטריס פיליפס. לזוג נולדו שלושה ילדים. מאוחר יותר התאהב האריס בבס, אשת חברו. בסופו של דבר האריס עזב את אשתו ושלושת ילדיו אחרי 24 שנים והתחתן עם בס הוסר בשנת 1934. מאוחר יותר באותה שנה הוא ובס עזבו את ביתם ועברו לארצות הברית. בשנת 1940 הם עברו לוונקובר שבקולומביה הבריטית. בס נפטרה בשנת 1969.

האריס נפטר בוונקובר בשנת 1970, בגיל 84, כאמן ידוע. הוא נקבר בשטח אוסף האמנות הקנדי של מקמייקל, שם מוחזקת עבודתו.

== קישורים חיצוניים ==

* 
== הערות שוליים ==

קטגוריה:ציירים קנדים
קטגוריה:ילידי 1885
קטגוריה:נפטרים ב-1970
Weshoes

weshoes היא רשת שיווק ישראלית למכירת מוצרי הנעלה.

==רקע==
בשנת 1983 הוקמה חברת "קולנוע חדש", בבעלות עמוס הורוביץ, שבראשיתה עסקה בהפצת סרטי קולנוע ובניהול בתי קולנוע. הורוביץ שייבא את מותג הנעליים בלנדסטון, החל לייבא בשנת 2005 את המותג קרוקס, ושיווק אותו באופן סיטונאי, כזכיין של המותג בישראל. בשנת 2008 פתח רשת קמעונאית בישראל למכירת מוצרי קרוקס, כשהסניף הראשון נפתח בנמל תל אביב. בתוך שנתיים היו לרשת 34 סניפים בישראל.

בשנת 2017 הוחלט לשנות את שם חנויות הרשת ל"קרוקס אנד מור" ובהמשך ל-Weshoes.

החברה משמשת מיבאת כמה מותגי נעליים מלבד קרוקס. נכון לאפריל 2021 מנתה הרשת 58 סניפים ברחבי ישראל. מלבד מוצרי קרוקס ובלנדסטון נמכרים בה מותגים נוספים, באמצעות הסניפים ואתר הרשת.

==קישורים חיצוניים==
* 

==הערות שוליים==

קטגוריה:רשתות שיווק בישראל
קטגוריה:ישראל: חברות שהוקמו ב-1983
חוק נכי רדיפות הנאצים

חוק נכי רדיפות הנאצים, התשי"ז-1957 אושר בכנסת ב-9 באפריל 1957, וקובע כי נכה יהא זכאי לתגמולים, לפיצויים ולהטבות שונות בגין נזקי בריאות שנגרמו לו כתוצאה מרדיפות הנאצים. הפיצוי ניתן כקצבה חודשית ותלוי באחוזי הנכות שנגרמו לשורד השואה ובמצבו הבריאותי. הקצבה עצמה כוללת הטבות, טיפולים רפואיים, הנחות והקלות מס.<ref></ref>

==הוראות החוק==
=== תנאי הזכאות ===
על מנת להיות זכאי לפיצוי, אדם צריך לענות על מספר תנאים. על האדם ללקות בנכות שנגרמה על ידי הנאצים, ולא להיות זכאי לפיצוי כלשהו ממדינה שאינה מדינת ישראל. על שורד השואה לקבל אישור מועדה רפואית המעידה שדרגת נכותו של היא לפחות 25%. שורד שואה יהיה זכאי לפיצוי רק אם עלה לישראל לפני 1 באוקטובר 1953 ואם הוא בעל אזרחות ותושבות ישראלית רציפה החל מ-1 באפריל 1957. נוסף על כך, צריך הניצול לצרף מסמכים רפואיים לצורך הוכחת נכות. אם קיים אפוטרופוס, יש לצרף צו למינוי אפוטרופוס ואם התביעה מוגשת על ידי עורך דין, יש לצרף ייפוי כוח.

=== הטבות ===
במסגרת החוק ניתן לזכאים תגמול חודשי שסכומו נקבע לפי דרגת הנכות שנקבעה לזכאי. כל אחוז נכות שווה כ-50 שקלים, כך שהתגמול נע בין 2,453 שקלים לאדם עם 25% אחוזי נכות ועד 4,997.92 שקלים לאדם עם 100% נכות. כמו כן, הזכאי יכול לבקש תגמול מוגדל למעוטי הכנסה שסכומו נקבע לפי דרגת הנכות, תוך ניכוי ההכנסות האחרות. תקרת התגמול נעה בין 5,909.87 שקלים בעבור 25% נכות ועד 11,033.70 שקלים לאדם עם 100% נכות.<ref name=":0"></ref>

==== הטבות נלוות ====
הזכאים על פי החוק יקבלו פטור מלא מתשלום על תרופות מרשם הכלולות בסל שירותי הבריאות. ההטבה ניתנת באופן אוטומטי בבית המרקחת. בנוסף, הזכאי על פי החוק יוכל לקבל מימון של טיפול רפואי בנכויות שבגללן הוכר כנכה מלחמה, למשל טיפול פיזיותרפי, רכישת מכשירים וציוד רפואי ואורתופדי, ועוד.

נכי מלחמה בעלי נכות של הרגליים עשויים להיות זכאים לדמי נסיעה או לדמי ניידות, וכן להלוואות ומענקים לרכב רפואי במקרים המתאימים.<ref name=":0" />

== היסטוריה חקיקתית ==
החוק אושר בכנסת ב-9 באפריל 1957, ומאז ועד סוף שנת 2020 תוקן 22 פעמים.

ב-9 ביוני 2014 אישרה הכנסת התשע עשרה תיקון לחוק, שקבע כי התנאים אשר ניתנים ליוצאי מחנות וגטאות שעלו לישראל לאחר 1 באוקטובר 1959 יהיו שווים לתנאים ולזכויות אשר ניתנים לניצולי שואה המוכרים על ידי חוק נכי רדיפות הנאצים. בתיקון לחוק גם נוספו הטבות שביניהן העלאת התגמול המינימלי המשולם לפי חוק נכי רדיפות הנאצים ונכי המלחמה בנאצים; מתן מענק שנתי לניצולים הזכאים לתגמול על פי הכנסה; מתן תגמול לבן הזוג לאחר פטירת ניצול השואה; אי הכרה בתגמול החודשי כהכנסת גמלת סיעוד מביטוח לאומי, והגדלת ההנחה על תרופות ועל טיפול נפשי לניצולים אשר אינם זכאים לקצבה חודשית.

בשנת 2015 נושא שכר טרחה עלה בבג"ץ.

== קישורים חיצוניים ==

* 
* 
* 

== הערות שוליים ==

נכי רדיפות הנאצים
נכי רדיפות הנאצים
חוק חובת אזהרה בפרסום ושיווק של הלוואה

חוק חובת אזהרה בפרסום ובשיווק של הלוואה (תיקוני חקיקה), התשע"ז-2017 אושר בכנסת ב-21 בפברואר 2017, והוא כולל תיקונים בשלושה חוקים, המחייבים מי שמפרסם הלוואה או מתן אשראי לכלול בפרסומת אזהרה לפיה אי־עמידה בפירעון ההלוואה עלולה לגרור חיוב בריבית פיגורים והליכי הוצאה לפועל. בנוסף מחייבים התיקונים לציין את שם התאגיד המלווה בכל פרסומת מטעמו. החוקים המתוקנים הם:
* חוק הבנקאות (שירות ללקוח).
* חוץ הסדרת הלוואות חוץ-בנקאיות.
* חוק הפיקוח על שירותים פיננסיים (שירותים פיננסיים מוסדרים).

== היסטורית החוק ==
החוק הוצע לראשונה בכנסת העשרים, ב-3 בינואר 2017 ואושר כשלושה חודשים לאחר הצעתו.

את החוק יזמו לראשונה חברי הכנסת זהבה גלאון, משה גפני, איתן כבל, רחל עזריה ושלי יחימוביץ'.

הוועדה שטיפלה בהצעת חוק זה הייתה ועדת הכלכלה, ובהצבעה הסופית לחוק היו שלושה עשר תומכים, ללא מתנגדים.<ref></ref>

== מטרת החוק ==
חוק חובת אזהרה בפרסום ובשיווק של הלוואה הוצע במטרה לעזור לצרכנים המעוניינים לקחת הלוואות ללא רקע פיננסי, להבין בצורה טובה יותר האם יש באפשרותם לפרוע את הלוואתם, ובכך להציג בצורה ברורה את ההשלכות הכלכליות של נטילת ההלוואה.

מטרת החוק מושגת באמצעות הטלת חובה להוספת הבהרה בנוסח: "אי עמידה בפירעון ההלוואה עלולה לגרור חיוב בריבית פיגורים והליכי הוצאה לפועל", לכל הליך שיווקי המעודד נטילת הלוואה. בנוסף לכך, קיים חיוב בציון שם התאגיד שממנו הם לוקחים את ההלוואה, כך שהלווים ידעו מראש על התרחישים הצפויים לאחר נטילה ושימוש בהלוואה. בנוסף לכך, חוק חובת אזהרה בפרסום ובשיווק של הלוואה מוביל לכך שהמלווה המפרסם, כאיש פרטי או כתאגיד בנקאי, לא יבלבל את הלקוח הפוטנציאלי ויגרום ללקוח לחשוב כי לא קיים סיכון מאחורי לקיחת הלוואה, ושהמלווה לא יוכל להטעות צרכנים ולקוחות בנוגע אליו ואל ההצעה שלו.

== אכיפה ==
ב-18 באוקטובר 2018, הוטל עיצום כספי על בנק דיסקונט ישראל בסך 750,000 ש"ח בשל הפרת החוק. השמטת אזהרה מפרסומת שנשלחה לציבור ומעודדת נטילת הלוואות ללקוח מבנק זה. הבנק העלה שתי פרסומות אשר מעודדות את הצרכן לקחת הלוואה מבנק זה, אך הן לא כללו את האזהרה. בפרסומות צורף קישור לדף אשר מסביר ונותן מידע רלוונטי על ההלוואה וכולל את האזהרה הדרושה, אך כיוון שלא הופיעה בפרסומת עצמה - הבנק נקנס. עם זאת, כאשר הלקוח נכנס לאתר הרשמי של הבנק, לא מצוינת אזהרה. דבר זה יוצר מצב שבו כאשר הלקוח נוטל הלוואה לאחר שראה פרסומת, ולא דרך הקישור בפרסומת אלא דרך האתר הכללי, לא ישים לב לאזהרות ויוכל לקבל מידע שגוי.

באותו היום, הוטל על חברת "לאומי קארד" עיצום כספי בסך של מיליון וחצי ש"ח בשל הפרת החוק והשמטת אזהרה מפרסומת. גם חברה זו העלתה שלוש פרסומות, אשר לא כללו את האזהרה הדרושה. את העיצום הכספי נבחר להטיל על אחת משלוש הפרסומות, זו שקיבלה את המספר הגבוה ביותר של צפיות ברשת. החברה קיבלה קנס נוסף על פרסומת שהועלתה בנפרד ולא הכילה אזהרה. הפרסומות הכילו קישור לדף אשר מפרט את האזהרה, אך האזהרה נמצאה בלשונית ההלוואות באתר. החברה הגישה תגובה בכתב אשר אומרת שכחלק ממדיניות החברה, תמיד משתדלים להיות שקופים וברורים מול לקוחותיה בשיחות ובהסברים. לאחר הטלת העיצום הכספי, החברה הסירה את כל הפרסומות והעלתה אותן מחדש לאחר בדיקה שהפרסומת עמדה בכל תקני החוק. בהמשך הוקטן העיצום הכספי ל-1.35 מיליון ש"ח.

==קישורים חיצוניים==
* 

== הערות שוליים ==

חובת אזהרה בפרסום ושיווק של הלוואה
חובת אזהרה בפרסום ושיווק של הלוואה
בית גוטמן בכר

בית גוטמן בכר הוא מבתיה הראשונים של המושבה פתח תקווה.

== היסטוריה ==
הבית הוקם בשנת 1879 על ידי דוד גוטמן, שנמנה עם ארבעת מייסדי פתח תקווה. הבית, שהיה בנוי מקש ולבנים, התמוטט בחורף הקשה של 1881, שבעקבותיו ננטשה המושבה. בשנת 1883, כאשר המושבה יושבה מחדש, הקרקע נמכרה למשפחת בכר, שהקימה מחדש את הבית בסגנון הבנייה של בתי מאה שערים. חומרי הבנייה היו לבני טיט אשר צופו בלוחות עץ שטויח.

המבנה כולל שתי קומות ומרפסת. בחלק מהקומה הראשונה התגוררה משפחת בכר, ובחלקה האחר שכן בית הכלבו הראשון במושבה. בקומה השנייה הייתה דירת מגורים שהושכרה לרבני המושבה.

כיום הבניין ניצב ברחוב פינסקר 1 בפתח תקווה. בקומה הראשונה נמצאות חנויות, ובקומה השנייה שוכנים מחסנים.<ref></ref><ref></ref>

== ראו גם ==
* אריה ליב פרומקין
* זרח ברנט
* יהושע שטמפפר
* יואל משה סלומון

==קישורים חיצוניים==

== הערות שוליים ==

קטגוריה:פתח תקווה: מבנים
חוק למניעת מימון והפצה של נשק להשמדה המונית

חוק למניעת מימון והפצה של נשק להשמדה המונית התשע"ח 2018 הוא חוק ישראלי, האוסר על הפצת נשק להשמדה המונית למדינות ולארגונים הנחשבים כגורמים זרים למדינת ישראל.<ref name=":0"></ref>

== רקע ==
בשנת 1968 נחתמה לראשונה האמנה למניעת הפצת נשק גרעיני, וחתומות עליה 191 מדינות.<ref></ref> ישראל נמנית עם ארבע המדינות החברות באו"ם שלא חתמו על האמנה, והיא נוקטת במדיניות של עמימות בכל הנוגע לתוכנית הגרעין שלה ולנשק להשמדה המונית שברשותה. הצעת החוק מאפשרת למדינת ישראל לקחת חלק במאבק הבינלאומי בהפצה ובמימון של נשק להשמדה המונית, ובפרט נשק גרעיני, באמצעות יישום סנקציות על גורמים הפועלים בתחום.

בהמשך לחקיקת החוק, הוצעה ב-2018 הצעת חוק נוספת לחיוב מדינת ישראל לחתום על האמנה הבינלאומית למניעת הפצת נשק גרעיני.

== עיקרי החוק ==
החוק קובע כי אין להפיץ או לממן נשק להשמדה המונית, ואכיפתו תיושם באמצעות הטלת סנקציות על גורמים המפיצים ומממנים נשק להשמדה המונית, וכן על גורמים המסייעים בפעולות כאלו.<ref name=":1"></ref> על פי החוק, נקבע כי איראן וקוריאה הצפונית הן מדינות שעמן אסור לקיים קשרים הנוגעים לנשק כזה. החוק דן בהגדרתו של גורם מוכרז כגורם המסייע למדינה או לארגון לא מדינתי הפועל במדינות האמורות בהפצה ובמימון של נשק להשמדה המונית. החוק אוסר לקיים קשרי מסחר ופעילות כלכלית עם גורם מוכרז, וחשד בקיום קשרים כאלו מחייב דיווח למשטרת ישראל.<ref name=":0" /><ref></ref>

החוק מאפשר לשר האוצר להכריז על גורם זר כמסייע בהפצה ובמימון של נשק להשמדה המונית, אם הוכרז ככזה על ידי גורם מוסמך אחר מחוץ לישראל, לאחר שהתייעץ עם שר החוץ ועם שר הביטחון.<ref name=":1" />

=== ענישה ===
החוק קובע ענישה על עבירות הכוללות סיוע בפיתוח, בייצור, בהפצה או במימון של נשק להשמדה המונית וכן על קידום של פעילות כזו. העונש הנקבע בחוק על עבירה כזו הוא מאסר של תשע שנים. על קיום פעילות כלכלית עם גורם מוכרז נקבעה ענישה של שלוש שנות מאסר.<ref name=":0" />

== הערות שוליים ==

קטגוריה:הכנסת העשרים: חקיקה
מניעת מימון והפצה של נשק להשמדה המונית
קטגוריה:ישראל: נשק להשמדה המונית